Μαριάννα Τουμασάτου

Η Μαριάννα Τουμασάτου (Αθήνα, 6 Δεκεμβρίου 1967) είναι Ελληνίδα ηθοποιός.

 Βιογραφία 
Γεννήθηκε στις 6 Δεκεμβρίου 1967 στην Αθήνα, όπου και ζει μέχρι σήμερα, ενώ κατάγεται από την Κεφαλονιά. Μετά το σχολείο, φοίτησε στη Δραματική Σχολή Θεάτρου Τέχνης Κάρολος Κουν, από όπου αποφοίτησε με άριστα το 1991. Αδερφός της, είναι ο επίσης ηθοποιός Γρηγόρης Τουμασάτος.

 Καριέρα 

 Τηλεόραση 
Έκανε το τηλεοπτικό της ντεμπούτο, το 1992, μέσα από τη σειρά του MEGA, «Γυναίκες» ενώ την ίδια χρονιά, συμμετείχε και σε δύο επεισόδια της σειράς Τμήμα Ηθών. Τη σεζόν 1992-1993 έκανε ένα πέρασμα από τη σειρά «Κλειστά Παράθυρα» στην ΕΤ1, ενώ την επόμενη σεζόν συμμετείχε στις σειρές του MEGA Αναστασία και «Εσύ αποφασίζεις». Παράλληλα, το 1994, συμμετείχε και σε ένα επεισόδιο της σειράς «Ταύρος με Τοξότη». Τη σεζόν 1995-1996, πρωταγωνίστησε στη σειρά της ΕΤ1, «Βραδινές Καμπάνες», τη σεζόν 1996-1997, πρωταγωνίστησε στη σειρά του ΑΝΤ1, «Cheek to Cheek» μαζί με τον Κώστα Κόκλα και συμμετείχε σε ένα επεισόδιο της σειράς Εκείνες κι εγώ. Τη σεζόν 1998-1999, πρωταγωνίστησε στο πλευρό του Πάνου Μιχαλόπουλου στην κωμωδία Νταντά για όλες τις δουλειές που προβλήθηκε από τον ΑΝΤ1. Τη σεζόν 1999-2003, είχε επίσης έναν από τους βασικούς ρόλους στη σειρά «Στα Φτερά του Έρωτα». Την επόμενη σεζόν 2003-2004, είχε έναν ακόμη πρωταγωνιστικό ρόλο ως «Θάλεια» στη σειρά «Με θέα στο πέλαγο». Τις σεζόν 2004-2007, πρωταγωνίστησε στην καθημερινή σειρά Βέρα στο δεξί της Έλενας Ακρίτα, από όπου και έγινε ευρύτερα γνωστή στο τηλεοπτικό κοινό. Τη σεζόν 2007-2008, συμμετείχε με κεντρικό ρόλο στη σειρά «Αν Υπήρχες θα σε Χώριζα» και το 2008, σε ένα επεισόδιο της σειράς Επτά Θανάσιμες Πεθερές. 

Έπειτα, αποστασιοποιήθηκε από την τηλεόραση για έξι χρόνια και επέστρεψε το 2014 με τη σειρά Οι Συμμαθητές του Βασίλη Θωμόπουλου που διήρκησε για τρεις σεζόν, 2014-2017, όπου είχε πρωταγωνιστικό ρόλο. Τη σεζόν 2017-2018, συνεργάστηκε ξανά με τον σκηνοθέτη Βασίλη Θωμόπουλο, για τη σειρά του ΑΝΤ1, Κάτι χωρισμένα παλικάρια. Έπειτα, τις σεζόν 2018-2020, είχε πρωταγωνιστικό ρόλο στη δραματική σειρά του ΑΝΤ1, Γυναίκα Χωρίς Όνομα. Τη σεζόν 2020-2021, παρουσίαζε την εκπομπή Η Φωτογραφία της Ζωής μου στο ΑΝΤ1. Τη σεζόν 2021-2022, πρωταγωνίστησε στη σειρά «Μόλις Χθες» του ΣΚΑΪ. Τη σεζόν 2022-2023, πρωταγωνίστησε στη σειρά «Ποιος Παπαδόπουλος» του ΑΝΤ1.Τη σεζόν 2023 σειρά του COSMOTE TV, Έτερος Εγώ: Νέμεσις

 Θέατρο-Κινηματογράφος 
Θεατρικά, έκανε το ντεμπούτο της, τη σεζόν 1990-1991 ενώ ήταν ακόμη φοιτήτρια στη Δραματική Σχολή, με την παράσταση  «Οδυσσέα γύρισε σπίτι» ενώ ακολούθησε η παράσταση  «Μίννη η Αθώα». Το καλοκαίρι του '91, συμμετείχε στις θεατρικές παραστάσεις «Ιφιγένεια εν Αυλίδι» και «Νεφέλες» ενώ τη χειμερινή σεζόν 1991-1992, πρωταγωνίστησε στην παράσταση «Άγριο Μέλι». Τη χρονιά 1994-1995 συμμετείχε στην παράσταση «Και μαζί και μόνος» ενώ το καλοκαίρι του 1995, στην κωμωδία «Μου Μου». Τη σεζόν 1996-1997 έπαιξε στις παραστάσεις «Άθλιοι» και «Με το ίδιο μέτρο» ενώ τη χρονιά 1997-1998 στην παράσταση «Οι Εκατομμυριούχοι της Νάπολης» στο Εθνικό Θέατρο. Το 1999, σε συνεργασία με το ΔΗ.ΠΕ.ΘΕ Κοζάνης, δημιούργησαν την παράσταση «Καβγάδες στην Κιότζα» και τη σεζόν 2000-2001, έπαιξε στην παράσταση «Οκτώ Γυναίκες Κατηγορούνται» στο Θέατρο Αμιράλ. 

Έχει συμμετάσχει επίσης στις παραστάσεις «Κάποιος να σηκώσει το τηλέφωνο» (2001-2002) στο Θέατρο Αθηνών, «Η Κωμωδία των Παρεξηγήσεων» (2002-2003) στο ΔΗ.ΠΕ.ΘΕ Κοζάνης, «Οι Δύο Ορφανές» (2003-2004) στο Θέατρο Αναλυτή, «Ξανά Μαζί» (2004-2005) στο Θέατρο Κατερίνα Βασιλάκου, «Με το ίδιο νόμισμα» (καλοκαίρι 2006) στο Θέατρο Λαμπέτη, «Το Τρέντυ θα σφυρίξει τρεις φορές» (2006-2007) στο Θέατρο Χορν, «Κάθε Χρόνο Ίδια Μέρα» (2007-2009) στο Θέατρο Αλέκος Αλεξανδράκης, «Δεν πληρώνω, δεν πληρώνω» (2009) στο ΔΗ.ΠΕ.ΘΕ Βόλου, «Σ'αγαπάω αλλά...» (2012) στο Θέατρο Αθηνά, «Η Ποντικοπαγίδα» (2013-2014) στο Θέατρο Βεάκη, «Ένα εξοχικό παρακαλώ» (2016-2017) στο Θέατρο Αθηνά, «Όταν σβήνουν τα φώτα» (2017-2018) στο Θέατρο Πειραιώς 131, «Πανικός στο υπουργείο» (καλοκαίρι 2018) στο Θέατρο Λαμπέτη, «Νούρα ένα πένθιμο μπλουζ» (2019-2020) στο Θέατρο Διάνα, «Δώρο γενεθλίων» (καλοκαίρι 2022) στο Θέατρο Λαμπέτη και «Το σπίτι δίπλα στο ποτάμι» (2022-2023) στο Θέατρο CORONET. 

Κινηματογραφικά, την απολαύσαμε το 2012, στην ταινία «Το Ποντίκι» της Α. Αναγωστοπούλου. 

 Προσωπική ζωή 
Ξεκίνησε τη σχέση της με τον επίσης ηθοποιό Αλέξανδρο Σταύρου όταν έπαιζαν στη σειρά "Βέρα στο Δεξί". 

Το 2010 παντρεύτηκαν με πολιτικό γάμο ενώ στις 26 Ιανουαρίου 2011 γεννήθηκε η κόρη τους, Χρυσηίδα-Παναγιώτα. 

Το 2013 το ζευγάρι παντρεύτηκε και με θρησκευτικό γάμο. 
Παραπομπές

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν